
/dabboussimotors 


Bon amigunan ta bèk 


Keda positivo 
den un 
situashon 
negativo, lo bo 
gana. 


E bon amigunan di Manrgove Maniacs di O'Neill School of Public and Environmental Affairs di Indiana University, ta bek na Boneiru. Durante 
hopi aña nan a studia i eksplorá e isla i un bishita den palunan di mangel semper ta riba nan lista di tarea pendiente. Apesar di tur kos, nan no 
ke pèrdè e eksperensia berdadero di traha den e palunan bunita akí. 


SCHEDULE YOUR SERVICE APPOINTMENT TODAY 


+599 787-6272 


AT NAPA BONAIRE 


OIL CHANGES ARE BACK WITH 


VAN HUFFELEN A BÒM KAMBIO 
DI PRESUPUESTO 

Pronóstiko di 


tempu pa Boneiru 


Djamars 14 te Djárason 15 Mei 2024 
Parsialmente nublá i prinsipalmente seku 


Ta parsialmente nublá i prinsipalmente 
seku. E temperatura máksimo lo ta 
aproksimadamente 33°C, e temperatura 
mínimo mas o ménos 28°C. Bientu for di 
direkshon ost ta moderá te basta fuerte, 
forsa 4-5, de bes en kuando fuerte, forsa 6. 


Altura di ola: 2.0-2.5 m (6-8 pia), ku lo 
disminuí djárason te 1.5-2.0 m (5-6 pia). 


* Altura di ola válido pa laman grandi 


Dabboussi Motors B.V. 


ta buska 
-un (1) mekániko 
-dos (2) mekániko(sakadó di sla) 
Interesadonan por manda su CV na 
gm@jadsmotorsbv.com 


Jad’s Motors B.V./Avis Rent a Car 
ta buska 
-un (1) mekániko 
-un (1) schoonmaak 
Interesadonan por manda su CV na 
gm@jadsmotorsbv.com 


City Shop N.V. 
ta buska 
-un (1) IT/Customer Service Worker 
-un (1) Appliance & Cellphone Repair 
Service Technician 
-un (1) Timmerman/Meubelmonteur 
Interesadonan por manda su CV na 
oa@dabboussiholdingbv.com 


Fremis Enterprises B.V. 


ta buska 
2 Diesel-monteur 


- mester tin 2 aña di eksperensia . certifikado 


Pa mas inf por yama 
+5999 515 6856 


su gerente i personal ta kumpli ku e tristu deber di partisipá 
fayesimentu di 
sra.vda Lucia C. 
González-Thodé 


mama di nos eks-kolega 
Magda González 


Nos ta deseá Magda, rumannan 
i demas famia hopi forsa pa 
karga ku e pérdida presioso aki. 


Ku Lucia sosegá na pas. 


Entiero ta tuma lugá awe djarason 8 mei na parokia 
San Bernardo na Playa pa 1’or atardi. 


PARTISIPASHON DI MORTO 


Na nòmber di su esposa, 
yunan, mama, rumannan i 
demas famia ta partisipá 
fayesimentu di 
Harold M. E. 
Sint Jago 


*01-01-1970 13-05-2024 


Dia, ora di entiero ta 
anunsiá despues. 


† 


K R A L E N D I J K - 
Di fuentenan verídiko 
BONERIANO 
a 
komprondé ku diputado 
Nina den Heyer a solisitá 
pa 
bira 
e 
siguiente 
gezaghèber di Boneiru. E 
ambishon di Den Heyer 
pa sinta riba e stul aki no 
ta un sekreto. Den Heyer 
públikamente a yega di 
splika ku p’e un paso 


Nina ke bira gezaghèber 


lógiko den su karera ta 
pa ehersé e funshon di 
gezaghèber. Sinembargo 
e no a sinti ku e tabata kla 
pa e reto aki. 
Awor tin tur indikashon 
ku e diputado enkargá ku 
asuntunan sosial, ta tuma 
parti di e prosedura di 
solisitut. Tin un Komishon 
di Konfiansa den kua 
tur lider di frakshon ta 


representá. Nan por duna 
rekomendashon tokante 
ken ta e kandidato adekuá. 
Sinembargo ta Hulanda 
tin e último palabra den 
nombramentu 
di 
un 
gezaghèber. 
Den 
Heyer 
ta 
un 
kandidato fuerte, mirando 
su konosementu. Pero 
sigur ta kuestionabel sí 
Komishon di Konfiansa 
proponé un persona ku 
ta polítikamente aktivo. 
Mirando e papel ku Den 
Heyer a hunga den e 
último elekshon. Ademas 
tin rumornan persistente 
tokante su aporte den 
kaida 
di 
e 
gobièrnu 
anterior. 
Lógikamente e mihó 
situashon ta pa apuntá un 
gezaghèber ku pa algun 
tempu a distansiá su mes 
di polítika. Den Heyer 
sigur no tin e distansia 
aki. Na otro banda Nolly 
Oleana ku ta ehersiendo 
e funshon na e momentu 


tampoko tin e distansia 
aki. Mas ainda, por mira 
opvio su koló polítiko. 
Un kos ta sigur, e 
siguiente 
gezaghèber 
di Boneiru mester ta 
sufisientemente apto pa 
por atendé ku e dekadensia 


polítiko i demokrátiko 
ku ta tumando lugá na e 
momentonan aki riba nos 
isla. 
BONERIANO a trata 
na drenta den kontakto 
ku 
Nina 
den 
Heyer, 
sinembargo sin éksito. 

SUMPIÑA DEN 
‘Plasa di Lucha’?! 


Trabounan pa konstruí e plasa di parkeo sùit di Pòstkantor ta den fase final. 
Despues ku a lansa e idea pa yama e plasa aki ‘Plasa di Lucha’ por a sinti 
ku den pueblo e idea aki a kai bon, e ta biba, spesialmente den kuadro di e 
konmemorashon di 160 di abolishon di sklabitut. 
Boneiru no tin ningun kaya, plasa òf parke ku tin relashon ku sklabitut. Den e 
aña konmemorativo aki, ku ta serka di kaba (promé di yüli awor) lo ta na su 
lugá pa gobièrnu tuma desishon pa yama e parke aki, na momentu ku e ta 
kla, ‘Plasa di Lucha’, dunando asina rekonosementu na nos antepasadonan 
sklavisá ku a lucha kontra abusu i inhustisia. Tin dos lantamentu registrá den 
nos historia di sklabitut, un na 1765 i un otro na 1834. 
Sindikatonan tambe sigur lo mester por sostené e idea aki, komo ku pa 
sindikalismo no tin un parke òf plasa ku ta pone énfasis riba sklabitut i e lucha 
ku katibunan a hiba kontra inhustisia. Tambe lucha ku sindikatonan mes a hiba 
huntu ku nan miembronan. 


Abraham a laga Konseho Insular tuma desishon ilegalmente 
VAN HUFFELEN A BÒM KAMBIO 
DI PRESUPUESTO 


KRALENDIJK 
– 
Diputado 
di 
finansa, 
Clark Abraham, a retené 
informashon 
krusial 
pa 
Konseho Insular. Tambe 
e no a hasi nada na e 
rekomendashonnan 
di 
Kolegio di Supervishon 
Finansiero (Cft). Ku esaki 
el a laga Konseho Insular 
stipulá 
un 
kambio 
di 
presupuesto ku no ta legal, 
esaki Sekretario di Estado 
Alexandra van Huffelen, ta 
skirbi Konseho Insular. 
Esaki, 
segun 
e 
wèpsait 
di 
notisia 
Dossierkoninkrijksrelatie. 
Na desèmber Abraham 
a tuma e inisiativa pa un 
promé adaptashon bou di e 
koalishon anterior pa yega 
na un presupuesto pa 2024. 
E konsepto di kambio 
sinembargo 
no 
tabata 
kumpli ku e kriterio legal, 
el a bin tende di Cft, ku a 
agregá un konseho kon 
mester prepará e diseño. 
Otro for di loke e 
diputado a primintí Cft, 
el a pone e kambio di 
presupuesto sin elaborá 
e rekomendashonnan tòg 
pa formashon di desishon 
na Konseho Insular. Esaki 
a keda reflektá durante e 
reunion di formashon di 
opinion di 9 di aprel ku 
e kambio di presupuesto 
solamente tabata di orígen 
tékniko. 
Van Huffelen ta hala 
atenshon 
di 
Abraham 
ku el a desviá for di su 
primintimentu 
hasí 
pa 
eventualmente 
duna 
splikashon di e konseho 
di Cft i enfátikamente no a 
sigui motivashon. Tambe, 
manera e sekretario di 
estado 
ta 
enfatisá, 
e 
diputado a keda sin splika 
Konseho 
Insular 
dikon 
e no a tene kuenta ku e 
rekomendashonnan di Cft. 
E lei FinBES sí ta preskribí 


esaki. 
Ta te despues numa di 
e stipulashon di e kambio 
di 
presupuesto 
dor 
di 
Konseho Insular riba 19 di 
aprel, e miembronan den 
pitu a risibí un reakshon 
di Kolegio Ehekutivo di e 
rekomendashonnan di Cft. 
“Konseho 
Insular 
pues no por a inkorporá 
e reakshon akí serka e 
formashon 
di 
desishon 
tokante 
stipulashon 
di 
e 
promé 
kambio 
di 
presupuesto. 
Gustosamente mi ke mira 
ku ku e proseso ta kana 
mihó durante e siguiente 
kambio di presupuesto i 
ta tuma Konseho Insular 
na e parti dilanti,” segun 
van 
Huffelen. 
Dor 
di 
falta di splikashon di bo 
motivashon i referensia 
na dokumentunan bieu, 
Cft tampoko no por tèst 
e kambio di presupuesto. 
Segun artíkulo 19, insiso 2b 
di FinBES, e presupuesto 
mester 
ta 
kontrolabel, 
banda di esei e no mester 
trese rísiko kuné. Komo ku 
Cft no por a tèst e kambio di 
presupuesto, e no ta kumpli 
ku a eksigensianan stipulá 
den FinBES, e sekretario di 
estado ta skirbi. 
Van Huffelen ta skirbi 
ku e no por otro di keda 
sin duna su aprobashon na 
e kambio di presupuesto. 
Esaki ta enserá ku e kambio 
di presupuesto no ta legal. 
“Mi ta hasi un apelashon na 
bo persona pa mas pronto 
posibel bini ku un kambio 
di presupuesto ku ta kumpli 
ku e rekomendashonnan di 
Cft i wak pa e situashon 
aki no ripití.” Remarkabel 
ta ku GrfÏer interino, 
Arjen de Wolff, no a 
atvertí Konseho Insular ku 
e kambio di presupuesto 
proponé no tabata kumpli 
ku lei. 

HUSTISIA 


Despues di 6 aña: 
Desishon a kai den bataya pa tereno 


K R A L E N D I J K - 
Desishon a kai den e bataya 
hurídiko entre gobièrnu i 
desendientenan di tereno. 
Ta trata aki di e tereno na 
Tera Kòrá 50. E tereno ta 
midi 2733 meter kuadrá, 
registrá bou di e nòmber 
Martis Ignacia ku a fayesé 
27 di sèptèmber 1868. 
Awor Korte den Promé 
Instansia a duna e tereno na 
3 desendiente di e fayesido. 
E bataya aki a dura 6 
aña largu i Korte a trata e 
kaso aki 4 bia oralmente, 
durante kua tabatin vários 
desishonnan entre medio. 
Entre otro a duna gobièrnu 
e opshon pa kumpra e 
tereno. E desendientenan 
a trese nan plan dilanti pa 
traha apartamentu riba e 


tereno. Gobièrnu a duna 
di konosé ku mirando Plan 
di Desaroyo Espasial di 
Boneiru 
(ROB), 
mester 
traha solamente bibienda 
pa hende biba permanente 
aden. 
Finalmente hues a disidí 
di hasi e tres usuarionan, 
ku por sierto ta ruman di 
otro, e propietarionan di e 
tereno. Kada un a haña 1/3 
parti di e tereno. 
E bataya hurídiko pa 
tereno a bin ya na vários 
okashon den publisidat. Ta 
trata di tereno na Nikiboko, 
19820 meter kuadrá, e doño 
ta deskonosí pero segun 
riba karchi di kadaster e 
nòmber di Julien Goeloe ta 
registrá. 
Tereno 
na 
Rincon 


27750 
meter 
kuadrá, 
Pedro Francisco Tjietjie ta 
registrá riba karchi. Tera 
Kòrá 5680 i tambe 12.270 
meter kuadrá registrá bou di 
e nòmber Michiel Silvester. 
Tra’i Montaña 29000 meter 
kuadrá registrá bou di 
nòmber Jan Boezem. Yatu 
Baku 49200 meter kuadrá 
i 
Washikemba 
274250 
meter kuadrá registrá bou 
di Andres de Palm. Por 
último Nikiboko Sùit 1445 
meter kuadrá registrá bou 
di e nòmber Felipa Wanga. 
Tratamentu 
di 
e 
kasonan aki ta duru largu 
i mientrastantu e gastunan 
pa sigui ku e prosedura 
hurídiko ta oumentá. Awor 
por nota ku desishon a 
kuminsá kai. 


K R A L E N D I J K - 
Hues Eline Groenendaal 
a bisa Ministerio Públiko 
(OM) pa hasi posibel pa 
debolbé un reibeweis mas 
lihé ku awor ta sosedé. 
Polis ta retené reibeweis 
di un shofùr ku ta bou 
di influensia di alkohòl. 
No tin un fecha definí pa 
debolbé esaki, mirando 
ku e shofùr mester warda 
te ora su kaso bin dilanti 
hues. 
Esaki ta un molèster 
enorme pa personanan ku 
mester di nan reibeweis 
pa por ehersé nan trabou. 
E echo ku Boneiru no tin 
transporte públiko ta hasi 
e situashon mas pisá pa e 
persona. 
Awor hues ke trese 
kambio den e situashon 
aki i a konsehá e fiskal pa 
atendé esaki den su seno 
na OM. 


Hues ke aliviá molèster pa shofùr fuma: 
“Mester por debolbé reibeweis 
mas lihé” 
Segun 
fiskal 
na 
e 
momento 
aki, 
sí 
kita 
reibeweis di un shofùr 
ta trata na trese e kaso 
dilanti hues mas pronto 
ku ta posibel. Pero no 
tin un protokòl fiho pa e 
persona haña su reibeweis 
bèk promé ku su kaso bin 
dilanti. 
Hues ta haña ku mester 
por fasilitá e shofùr na 
Boneiru meskos ku ta 
sosedé na Hulanda. 
OM 
na 
Hulanda 
ta 
disidí denter di 10 dia si ta 
debolbé e reibeweis òf nò. E 
shofùr tin asta e posibilidat 
pa hasi un petishon na OM 
pa haña su reibeweis mas 
pronto posibel òf entregá 
un keho na Korte pa asina 
por haña su reibeweis. 
Sinembargo aki na Boneiru 
un shofùr mester warda 
lunanan promé ku haña su 
reibeweis. 


NO BEBE!! 


SI BO 


TA STÜR 


K R A L E N D I J K - 
Kuerpo Polisial Hulanda 
Karibense 
(KPCN) 
ke 
drecha 
su 
prosedura 
di keho. Esaki hefe di 
kuerpo 
Alwyn 
Braaf 
a 
duna 
di 
konosé. 
Riba 
rekomendashon 
di Ombudsman nan a 
implementá algun kambio 
den nan maneho di keho. 
Segun wèpsait di KPCN, 
na momentu ku realisá un 
keho relashoná ku akshon 
di un polis semper tin un 
investigashon interno. E 
investigashon aki ta unu 
amplio i den kaso ku ta 
trata un echo kastigabel pa 
lei OM lo husga esaki. 
Ora 
konkluí 
e 
investigashon aki, lo papia 
ku e kolega konserní 


KPCN ke drecha prosedura 
di keho 


i 
eventualmente 
haña 
sanshon konforme e Kódigo 
di Ámtenar òf Kódigo 
Penal. 
Trahadó 
semper 
por apelá esaki. KPCN 
semper ta duna ‘feedback’ 
na esun ku a entregá keho. 
Sinembargo por nota ku 
basta siudadano no tin 
konfiansa den e maneho 
di keho aki. Mirando ku ta 
koleganan interno mes ta 
atendé esaki. Tambe ta un 
echo ku na vários okashon 
e investigashon interno ta 
resultá ku polis no a faya. 
Na momentu ku e persona 
sigui ku e proseso te den 
Korte ta resultá den un otro 
desishon. 
Awor KPCN ta involukrá 
un partido eksterno ku ta 
investigá esaki. 


5 
Djárason 15 Mei 2024 


POLÍTIKA 


KRALENDIJK – Na 
opinion di Arthur Sealy, 
Konseho Insular no tei 
pa kibra funshonamentu 
sano 
di 
komunidat, 
pero 
simplemente 
pa 
konhuntamente 
hasi 
esfuerso pa traha ordenansa 
na bienestar di pueblo. 
Esei ta e diferensia. 
Konseho Insular den 
reunion di shete di mei 
2024, a tuma tres desishon 
relashoná ku e funshon 
di GrifÏer. A nombra un 
GrifÏer ku ta kuminsá 
traha entrante promé di 
sèptèmber 2024, un GrifÏer 
suplente pa e periodo di 
shete di mei 2024 te ku 
promé di òktober 2024 i e 
grifÏer suplente aktual ta 
keda te yanüari 2024. 
No ta duna ningun 
splikashon ken e dos 
personanan nobo ta, ki 


Pero simplemente pa konhuntamente hasi esfuerso pa traha ordenansa na bienestar di pueblo 
Konseho Insular no tei pa kibra 
funshonamentu sano di komunidat 


ta nan kualifikashon ni e 
motivashon dikon nan ta 
apto pa e funshonnan i ni 
dikon 
GrifÏer 
suplente 
aktual tin ku keda te yanüari 
2025, segun Sealy. 
Sealy 
ta 
puntra 
sí 
Konseho Insular a tene 
kuenta ku Gezaghebber 
interino a hasi denunsia 
na Reshèrshi di Reino 
relashoná 
ku 
GrifÏer 
interino aktual sin pèrmit a 
drenta logfiles di e-mailnan 
di miembronan di Konseho 
Insular i trahadónan di 
Entidat Públiko Boneiru. 
Tin 
motibu 
bálido 
pa 
no 
warda 
kontesta 
di 
Ministerio Públiko. Kon 
grandi 
e 
nesesidat 
pa 
transferí trabou ta. 
Kua ta e proyektonan ku 
tin mester di sosten. Basta 
no ta unu kon drenta ilegal 
den logfiles di konsehalnan. 


E otro GrifÏer suplente ku 
e tarea pa reforsá e tim di 
GrifÏer, tambe mester di 
sosten sinku luna largu. 
Koalishon ku e aktitut 
di bira kara pa no wak loke 
ta robes, wak sí interes 
personal, buta integridat 
den kliko, no splika na 
un 
manera 
korekto 
i 
transparente desishonnan 
tumá 
i 
konstantemente 
ridikulisá konsehal Wout 
ta konsiente ku e aktitut 
aki ta kontribuí na pèrdida 
di konfiansa den polítika, 
Sealy ta puntra. 
Sealy 
ta 
haña 
ku 
Konseho Insular no tei 
pa kibra funshonamentu 
sano 
di 
komunidat, 
pero 
simplemente 
pa 
konhuntamente 
hasi 
esfuerso pa traha ordenansa 
na bienestar di pueblo. 
Esei ta e diferensia. 


Dabboussi Motors B.V. 


ta buska 
-un (1) mekániko 
-dos (2) mekániko(sakadó di sla) 
Interesadonan por manda su CV na 
gm@jadsmotorsbv.com 


Jad’s Motors B.V./Avis Rent a Car 
ta buska 
-un (1) mekániko 
-un (1) schoonmaak 
Interesadonan por manda su CV na 
gm@jadsmotorsbv.com 


City Shop N.V. 
ta buska 
-un (1) IT/Customer Service Worker 
-un (1) Appliance & Cellphone Repair 
Service Technician 
-un (1) Timmerman/Meubelmonteur 
Interesadonan por manda su CV na 
oa@dabboussiholdingbv.com 


Fremis Enterprises B.V. 


ta buska 
2 Diesel-monteur 


- mester tin 2 aña di eksperensia . certifikado 


Pa mas inf por yama 
+5999 515 6856 


su gerente i personal ta kumpli ku e tristu deber di partisipá 
fayesimentu di 
sra.vda Lucia C. 
González-Thodé 


mama di nos eks-kolega 
Magda González 


Nos ta deseá Magda, rumannan 
i demas famia hopi forsa pa 
karga ku e pérdida presioso aki. 


Ku Lucia sosegá na pas. 


Entiero ta tuma lugá awe djarason 8 mei na parokia 
San Bernardo na Playa pa 1’or atardi. 


KRALENDIJK/DEN 
HAAG – Djamars tabata 
un dia emoshonante, nos 
ta hopi serka di e fecha 
final, lider di NSC, Pieter 
Omtzigt, a bisa promé 
ku 
e 
kombersashonnan 
di formashon a kuminsá 
djamars mainta. Ora a 
puntra sí e lo logra, el a 
bisa: “Nos ta progresando. 
Tin sufisiente chèns pa sali 
afó.” 
Informadónan 
i 
negoshadónan 
di 
PVV, 
VVD, NSC i BBB, a warda 


Awe t’e fecha final 
Dia di negosashon largu pa bai 


un dia largu di negosiashon 
atrobe. Ta e último dia 
promé ku e fecha límite di 
awe nochi. Informadónan 
Van 
Zwol 
i 
Dijkgraaf 
mester entregá nan rapòrt 
final na Tweede Kamer, sea 
ku tin akuerdo, òf nò. 
“Mi ta spera di yega 
kas na tempu awe ku un 
akuerdo den mi saku,” 
Caroline van der Plas a bisa 
ora el a drenta. 
E lider di VVD, Yesilgöz, 
a bisa: “Ta hopi kompliká, 
pero nos ta na fabor di 


asumí 
responsabilidat 
polítiko entre nos.” E lider 
di PVV, Wilders, a drenta 
promé, sin bisa nada. 
E kombersashonnan di 
djamars ta konosí komo e 
fase final, pasobra e tema 
difísil di e kondishonnan 
di e kadena finansiero pa 
e gabinete nobo ta riba 
mesa. E gabinete akí mester 
risibí un mandato kla riba 
kuantu mester kòrta i kua 
redukshon di karga ta 
keda pa e siudadanonan i e 
empresanan. 


KRALENDIJK/DEN 
HAAG -- E tòp di VVD 
ya for di 2017 tabata 
ke a nombra un susesor 
pa Mark Rutte. Jeanine 
Hennis-Plasschaert tabata 
planeá pa bira presidente 
di e frakshon, pa asina e 
por a keda skohé komo 
lider 
polítiko 
den 
e 
próksimo 
elekshonnan 
Parlamentario. 
Rutte 
despues lo a traha lugá pa 
Hennis den e elekshonnan 
ei, esei tabata e akuerdo. 
Esaki ta loke e buki 
‘Het Raadsel Rutte’, di 
e periodistanan polítiko, 
Ron 
Fresen 
i 
Wilma 
borgman, ta deklará ku lo 
keda publiká awe. 
E plan a faya. Hennis 
mester a entregá supuesto 
di Minister di Defensa na 
2017, durante e formashon 
di Gabinete Rutte III. 


Ya for di 2017 Rutte ke 
a regla su susesor 


E hunta Hulandes di 
siguridat, OVV, a konkluí 
den un rapòrt ku dos sòldá 
Hulandes a muri na Mali 
pa motibu di un aksidente 
ku tabata resultado di 
debilidatnan 
serio 
den 
defensa. 
E 
kambio 
di 
presidensia di e frakshon 
ora ku despues tabata 
polítikamente imposibel, 
a husga e direkshon di e 
partido. 
En bes di Hennis, 
Klaas Dijkhoff a bira 
e presidente nobo di e 
frakshon. 
Dijkhoff 
no 
tabatin ambishon di bira 
lider di partido i sigur 
no tabatin interes den e 
puesto di Promé Minister. 
E tabata tata di un famia 
hóben i no tabata kier 
un trabou ku di tantu 
responsabilidat. 

Florian Fast Cleaning Service B.V. 
ta buska 
schoonmaak: housekeeper / 
supervisor 
-mester tin 2 aña di eksperensia, bon kondukto, 
por papia ingles i spaño. 


Pa mas inf por yama 785-4986 


Na nòmber di klientenan, gerensha i personal di FKPD, 
nos ta partisipá fayesimentu di 


. Lucio Pedro 
inklaar 


Lucio tabata kliente na FKPD 


Fundashon Kwido pa Persona nan Desabilita (FKPD) ta deseá 
henter famia hopi forsa ku e pérdida di nan ser keri. 
Nos mas sinsero kondolensia. 


Akto di entiero ta anunsiá despues. 


"Queridos hijos, estoy con ustedes para decirles que los 
amo, y los animo a orar porque Satanás es fuerte y cada 
día su fuerza es mayor a través de aquellos que eligieron la 
muerte y el odio. Ustedes, hijitos, sean oración y mis manos 
extendidas de amor para todos aquellos que están en 
tinieblas y buscan la luz de nuestro Dios. 


Mensaje de la Virgen Maria Reina de 
La Paz desde Medjugorje 
25 de ABRIL de 2024 


¡Gracias por haber respondido a mi llamado!”. 04/24 


Dabboussi Motors B.V. 


ta buska 
-un (1) mekániko 
-dos (2) mekániko(sakadó di sla) 
Interesadonan por manda su CV na 
gm@jadsmotorsbv.com 


Jad’s Motors B.V./Avis Rent a Car 
ta buska 
-un (1) mekániko 
-un (1) schoonmaak 
Interesadonan por manda su CV na 
gm@jadsmotorsbv.com 


City Shop N.V. 
ta buska 
-un (1) IT/Customer Service Worker 
-un (1) Appliance & Cellphone Repair 
Service Technician 
-un (1) Timmerman/Meubelmonteur 
Interesadonan por manda su CV na 
oa@dabboussiholdingbv.com 


Fremis Enterprises B.V. 


ta buska 
2 Diesel-monteur 


- mester tin 2 aña di eksperensia . certifikado 


Pa mas inf por yama 
+5999 515 6856 


su gerente i personal ta kumpli ku e tristu deber di partisipá 
fayesimentu di 
sra.vda Lucia C. 
González-Thodé 


mama di nos eks-kolega 
Magda González 


Nos ta deseá Magda, rumannan 
i demas famia hopi forsa pa 
karga ku e pérdida presioso aki. 


Ku Lucia sosegá na pas. 


Entiero ta tuma lugá awe djarason 8 mei na parokia 
San Bernardo na Playa pa 1’or atardi. 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un program- 
ashon nobo di 4 ora. 
E programashon aki ta ripití pa 24:00. 


UN PORTA HABRÍ 
‘Mi konosé bo obranan. Mira, Mi a ponebo dilanti un porta 
habrí ku ningun hende no por sera, Revelashon 3:8a(BS) 


Un porta ta duna bo akseso pa drenta den un kas, edifisio, 
propiedat na un manera digno. 


Den nos versíkulo di awe Hesus ta bisa ku Mi ta pone bo 
dilanti un porta habri. Esaki ta nifiká ku Hesus ta duna bo 
un oportunidat pa realisá algu nobo den bo bida. E ta habri 
un kaminda ku bo por realisá bo soño, den Hesus. Un 
oportunidat ku kisas ya kaba bo tabata hasiendo orashon 
pa Dios mustra ki direkshon pa bai. 
Anto den e versíkulo akí mes, E ta garantisá nos ku ningun 
no por ser’é. Ki gran privilegio i sertesa esaki ta. Ora ku 
Hesus ta ‘bezig’ ku nos E ta hasié ku klase. 


E porta habrí akí kisas ta oportunidat pa bo proklamá e bon 
nobo di Dios. 
Kisas e ta un oportunidat pa realisá bo karera. 
Kisas pa sirbi Dios komo mishonero, pa sirbi den bo iglesia. 
Kisas komo hóben bo ta pensando kua estudio pa sigui. 


Tin biaha duda i miedu di loke e porta habrí akí por trese 
kuné, ta pone nos den un situashon di insiguridat. I no ta 
permití nos dal stap den tal direkshon. 


Loke sea ku e porta ta pa bo, sa esaki, ku Hesus Su grasia 
lo kompañá bo i sostené bo kada dia den bo trayektoria pa 
logra bo meta. 


Mira e porta komo un oportunidat pa krese. 


Randolf Paula 
Produkshon PGM 


12.00 Herensia: 
Gilberto Herrera i Ellen Herrera 
13.00 Makamba na Boneiru: 
Peter van de Mosselaar 
14.00 Herensia: 
Juana Dortalina 
15.00 BAPA: 
Ronald Hoyer 


16.00 Herensia Korsou: 
Leonard Albert Floridas 
17.00 Aki Boneiru: 
Junior Tecla na Foodies 
18.00 Herensia: 
Maria Giskus-Beukenboom 
19.00 BAPA: 
Agatha Andres de Palm 


20.00 Herensia Korsou: 
Anselma Pikerie-Isidora 
21.00 Rubiano na Boneiru: 
Marcelo Betrando i 
Florecita Werleman 
22.00 Herensia: 
Tom Presti 
23.00 BAPA: 
Robert Domacassé 

KRALENDIJK 
-- 
E edishon kulinario di 
primavera di Boneiru ku 
hopi ta spera ta kuminsá 
23 di mei i kontinuá te 6 
di yüni. E ekstraordinario 
biahe kulinario di 15 dia 
akí, ta invitá pa disfrutá di 
e mihó kuminda di e mihó 
restorantnan di Boneiru i 
otro paraisonan. 


Edishon Kulinario Primavera 
Un show gastronómiko presentá 23 di mei 


Kada un di e lugánan 
kulinario apresio akí, a 
elaborá un menú delisioso 
òf un spesial eksklusivo 
pa 
selebrá 
e 
evento 
eksepshonal akí. 


Mas grandi 
E edishon akí tin e 
aliniashon di restorant 
mas grandi te awor, 


loke ta hasi e evento 
mas tentador te awor. 
Ku un kantidat rekòrt di 
partisipante, e edishon di 
primavera akí ta presentá 
un variedat di delisioso 
pa empresanan ansioso 
pa mustra nan delisianan 
gastronómiko. 
E organisadónan ta 
Contento di por yama 
bon biní na vários punto 
kulinario 
nobo 
na 
e 
linia, agregando ainda 
mas emoshon i sabor na 
e meks. For di lugánan 
di kome bunita, te na 
lugánan di kome dushi 
i asta biahenan úniko 
riba barku di bela, un 
panaderia i un destileria, 
tin algu pa eksplorá pa tur 
paladar. 


Eksperensia úniko 
Ku un variedat grandi 
di delisia kulinario riba e 
menú, e úniko pregunta ta, 
kuantu bo ta bai eksplorá. 
Un di e nobonan entre 
e lugánan kulinario, ta 
Restorant Wanapa. “Nos 
ta sigurá ku nos hóbennan 
no ta pèrdè nada ora 
nan risibí un servisio 
ekselente. E atenshon ku 


nos ta risibí ta hopi haltu. 
Normalmente 
nos 
ta 
ofresé un menú sorpresa 
di 4 òf 5 plato riba e pòrch 
di e kas di plantashi, 
kaminda por disfrutá di 
un bunita bahada di solo, 
esaki ta un eksperensia 
berdadero úniko. 
Solamente 
pa 
Kulinario 
Boneiru, 
ta 


ofresé un menú di 3 plato 
tambe. Tur e menúnan 
di sorpresa ta trahá ku 
atenshon i kuido pa e 
shèfnan. 
Ademas 
por 
skohe 
tambe pa kombiná biña 
ku kuminda. 
E restorant ta chikitu 
i tin kapasidat pa mas o 
ménos 24 persona. 

KRALENDIJK -- For 
di djabièrnè tramèrdia dos 
insidente ku kandela a tuma 
lugá na Landfill na Lagun. 
Kousa di e kandelanan no 


Tapamentu di kandela na Landfill 


ta konosí ainda. 
Entretantu a kuminsá ku 
tapamentu di e kandelanan. 
E 
métodonan 
di 
paga 
kandela ta na enkargo di 


Kuerpo di Bombero, nan 
a skohe pa laga e kandela 
kima kaba na nada den un 
forma kontrolá. 
Di 
e 
manera 
akí 
kontaminashon di aire ta 
keda mas tantu limitá. E 
sistema di laga e kandela 
kima kaba na nada, ta 
sòru ku mayoria di e 
materianan inflamabel ta 
kima 
kompletamente 
i 
ku tin ménos emishon di 
supstansianan peligroso. 
Inhalá huma nunka no 
ta saludabel, esaki por 
kousa iritashon di vianan 
respiratorio i wowo. Esaki 


ta dependé di sensibilidat 
individual di kada persona. 
Den kaso di problema ku 
salú komo konsekuensia di 
e kandela, e konseho ta pa 
kada hende tuma kontakto 
ku nan propio dòkter di kas. 
Tur 
organisashon 
a 
aktua a base di nan propio 
spesialismo 
profeshonal. 
Entidat Públiko Boneiru a 
ofresé sosten na e asosiashon 
di habitante Asosiashon 
Pro Lagun ku reglamentu 
di akomodashon temporal. 
Kuerpo 
di 
Bombero 
i 
SELIBON ta traha huntu pa 
logra haña e kandela bou di 


kontròl. 
A enbolbí polis pa ehersé 
èkstra patruya den e área. 
Entidat Públiko Boneiru ta 
komuniká ku e habitantenan 
den e bisindario direkto via 
Asosiashon Pro Lagun. 
Ta supliká tur hende pa 
no bai den e área afektá i 
pa duna tur servisio ousiliar 
espasio pa nan por hasi nan 
trabou. 
Entidat Públiko Boneiru 
ta sigui e desaroyonan den e 
kaso akí djaserka i lo duna 
durante e dianan binidero 
mas informashon tokante e 
situashon. 


K R A L E N D I J K - 
Komishon 
Supervishon 
di Protekshon di Dato 
Personal BES (CBP BES) 
ta konstatá ku gobièrnu no 
ta tuma na serio e reglanan 
vigente pa ku protekshon di 
derechinan fundamental di 
e habitantenan di Boneiru. 
CBP BES ta anunsiá 
ku lo publiká rapòrt di 
investigashon den Entidat 
Públiko Boneiru (OLB) 
debí na e falta di siguí 
rekomendashonnan. 


Gobièrnu no ta tuma derechi 
di habitante na serio 


Na mart 2023, CBP BES 
a realisá un kòntròl na OLB 
pa evaluá implementashon 
di e maneho di mesa 
limpi i skrin limpi, komo 
parti di e maneho 'Rumbo 
pa 
konsientisashon 
di 
seguridat di informashon'. 
E 
rapòrt 
a 
indiká 
ku no a implementá e 
maneho 
sufisientemente 
i ku e protekshon di 
datonan 
personal 
den 
organisashon di OLB no ta 
sufisientemente adekuá. 


OLB 
tabatin 
dos 
“deadline” 
importante 
pa 
implementá 
e 
rekomendashonnan 
den 
nan proseso: 1 di òktober 
2023 i 1 di mart 2024. 
Despues di e “deadline’ 
di 1 di mart 2024, CBP 
BES a manda preguntanan 
por eskrito pa OLB tokante 
e akshonnan tumá, pero 
OLB a neglishá pa kontestá 
promé ku e “deadline” di 
22 di aprel 2024. 
Esaki ta nifiká ku no 


solamente e gobièrnu aktual 
pero tambe esun anterior no 
a kumpli. 
No opstante e akuerdo 
entre CBP BES i OLB 
tokante e siguimentu i 
implementashon 
di 
e 
rekomendashonnan, 
CBP 
BES a konstatá ku OLB no 
a kumpli ku e akuerdonan 
aki. 
CBP BES ta enfatisá 
ku OLB mester tuma su 
obligashon 
i 
reglanan 
vigente pa ku protekshon di 


derechinan fundamental di 
e habitantenan di Boneiru 
na serio. 
A konsekuensia di esaki, 
CBP BES aktualmente ta 
investigá e posibilidatnan 
di su maneho, inkluso uso 
di su outoridat pa duna 
sanshon. 
Lo publiká e rapòrt riba 
e wèpsait di CBP BES, 
www.cbpbes.com, i lo ta 
disponibel pa ’download’ 
na mes momentu ku e 
komunikado di prensa aki. 

E anochi di 25 di yüli 1978 e barku di motor Isidel (1) ta 
disparsé den un biahe di Kòrsou pa Boneiru. Tabatin 
7 persona na bordo. Nunka mas a mira e barku aki i su 
tripulantenan. Den un seri di artíkulo BONERIANO ta 
rekonstruí e storia di Isidel, barku di Andres (Buchi) de 
Jongh. 
ISIDEL 
ISIDEL 
E STORIA DI 


Enkuentro 
“Un dia mi tabata kanando 
bai serka un tanta di mi 
bibá den e bario Rochi i 
m’a mira un hòmber drumí 
dilanti di porta di un kas. Na 
momentu ku mi tabata bai 
kas bèk e hòmber tabata 
sintá kabai riba un stul, 
pero mi no a pensa nada”, 
Angelica a bisa. 
Pero e hòmber ei si a sinti 
ku el a yega di mira e dama 
bunita ku a kana pasa 
dilanti di su kas un kaminda 
promé. Na promé instante 
e no por a bin bei. Pero 
despues di sigui pensa el 
a bin realisá ku tabata e 
mesun mucha muhé ku el 
a mira masoménos 17 pa 
19 aña promé pasa dilanti 
di e kas na unda e tabata 
hospedá na Antriol, den 
besindario di Tanki Abou, 
tempu ku el a bai hunga 
bala na Boneiru. E mucha 
muhé aki sinembargo a 
krese i bira un dams bunita. 
Angelica: “E tabata amigu 
ku tata di mi yu muhé 
Vivian. El a keda ku bista 
riba mi, pero nunka a bisa 
mi algu. Un sierto momentu 
kos no tabata bai bon mas 
entre e tata di Vivian ku 
mi i m’a disidí di bai bèk 
Boneiru, tambe pa tira bista 


pa mi mayornan, ku den e 
tempu ei tabata dependé 
hopi di mi. El a tende esaki 
i un dia a skirbi mi un karta, 
den kua e tabata bisa mi ku 
el a tende ku mi a bin biba 
na Boneiru. El a bisa ku si 
mi ke, e ta dispuesto di kasa 
ku mi i bira responsabel 
pa mi yunan. Mi a pensa 
bon promé, pero despues 
a aseptá i asina nos a bin 
sera ku otro i a bin kasa. Mi 
no a haña nunka duele di 
loke m’a hasi. Nos a hiba 
un bida hopi bon banda 
di otro. Nunka nos tabatin 
tròbel ku otro. Nunka el 
a suta su yunan. Un bon 
hòmber. Un hòmber ku 
kurason di oro”. 


Biahe 
Djaluna dia 24 di yüli 
Ernesto a bisa Angelica ku 
e ta bai Kòrsou. Angelica 
tabatin un outo ku tabata 
dun’é hopi doló di kabes. 
E dianan ei e outo tabata 
dañá atrobe. Pa kolmo, na 
momentu ku el a haña un 
piesa nobo for di Kòrsou, 
a resultá ku esaki tabata 
muchu grandi. Mekániko 
Jopi a informá Angelica ku 
mester kambia e piesa aki 
pa un otro. 
Ernesto tabatin duele di 


su esposa Angelica, pa 
motibu ku e mester a kana 
ku pia bai su kunuku situá 
nort di Yato Bako, awor 
ku e outo tabata dañá. Un 
distansha di masoménos 
1.5 kilometer. Pa evitá 
problema atrobe ku kompra 
di piesa robes, el a pensa 
ku ta mihó e mes ‘kore bai 
Kòrsou’ pa buska e piesa 
korekto. 
“Mi ta bai awe nochi ku 
Debbie, pero ta bini mañan 
mes. Si Debbie mes no 
ta bini mañan lo mi bini 
ku Isidel”, Ernesto a bisa 
Angelica. 
Su 
intenshon 
original sinembargo tabata 
pa bai Kòrsou ku avion. 
“Pero bo a primintí mi 
ku nos ta bai reunion di 
kontakto di Demokrat awe 
nochi na kas di Bas Dashi”, 
Angelica 
a 
kontestá. 
Ernesto 
sinembargo 
a 
bisa ku e piesa ta mas 
importante, pasobra e no 
ke pa su esposa bai kunuku 
na pia pa duna su kabritu i 
karnénan awa i kuminda. 
Nunka a bira konosí pakiko 
Ernesto 
no 
a 
regresá 
Boneiru 
ku 
Debbie. 
Pasobra Debbie a biaha 
pa Boneiru e djamars 25 
di yüli ei, saliendo for di 
Kòrsou masoménos mei 


ora despues di Isidel. Tòg 
el a opta pa bini ku Isidel 
i no ku Debbie. Ta konosí 
sí ku Ernesto tabata hopi 
pegá ku Buchi de Jongh. 
E sa tin kustumber di 
biaha pa Kòrsou ku Isidel. 
Na moda di bisa, e tabata 
mucha di kas serka Buchi 
de Jongh, doño di Isidel. 
Greta Celestina de Lanoy ta 
un di e yunan di Ernesto. E 
djaluna 24 di yüli anochi ei 
el a drai mira su tata, kende 
tabata sintá relahá den un 
stul ta mira televishon. 
“Mi no sa dikon, pero un 
duele enorme a drenta 
mi i m’a kuminsá yora. Mi 
tabata sinti ku algu lo a 
bai pasa kuné. Talbes un 
presentimentu? Mi no sa.... 
Mi tabata stima mi tata 
hopi. Mas ku mi mama. Mi 
tabata komuniká hopi ku 
mi tata”, Greta de Lanoy 
a bisa den un entrevista 
publiká den e edishon di 
Pasku di e korant semanal 
SIMAN na desèmber 1978. 


Misterio 
Kiko a pasa den e anochi di 
25 pa 26 di yüli 1978 te awe 
ta un misterio. Hopi hende 
a duna nan opinion òf a 
spekulá kiko lo por a pasa 
ku Isidel i su tripulantenan. 


Isidel pues a sali for di 
Kòrsou pa 5’or di atardi 
dia 25 di yüli 1978. Desde 
e momentu ku nan a tuma 
kontakto via radio ku Fort 
Nassau, pa informá ku tur 
kos na bordo tabata bon, 
niun hende no a tende 
nada mas di e barku aki i su 
tripulante i pasaheronan. 
Pa mitar di nuebe di 
anochi 
piskadónan 
na 
Klein Kòrsou, segun nan 
a deklará despues, a mira 
lusnan di Isidel. 
E informe aki a sali den e 
edishon di e korant NOBO 
di djarason 26 di yüli atardi. 
Pero no ta bini dilanti den 
e artíkulo ei kiko a hasi e 
piskadónan aki asina sigur 
ku ta lusnan di Isidel nan a 
mira, momentu ku e tabata 
krusa den e kanal entre 
kabes di Kòrsou i Klein 
Kòrsou. 
E barku Debbie tambe 
tabata bayendo Boneiru e 
mesun anochi ei i el a sali 
mei ora despues di Isidel. 
Kisas ta lusnan di Debbie e 
piskadónan a mira. 
Mainta e piskadónan di 
Klein Kòrsou, ora ku nan a 
tende ku Isidel no a yega 
Boneiru, a yama e barku 
via nan radionan VHF, pero 
no tabatin niun reakshon. 
Ernesto De Lanoy. 


Na lugá di regresá Boneiru ku Debbie el a bini ku Isidel. 

Simplemente no por sigui tira sushi den mondi. BONERIANO kada bes ta eksponé 
loke ta pasando, pero parse ku niun hende, niun instansia, ta preokupá nan kabes. 
Sigui kaba ku Boneiru! Na lugá di Dushi Boneiru pokopoko nos isla ta bira Sushi 
Boneiru. 


No por sigui dje manera aki 


KRALENDIJK -- Un 
programa di hermandat 
a kuminsá 13 di mei 


SDKK riba stazje di orientashon na JICN 


na JICN. Koleganan di 
Sentro 
di 
Detenshon 
i 
Korekshon 
Kòrsou 


(SDKK), ta partisipá na 
un stazje di orientashon 
durante 14 dia na JICN 
na Boneiru, komo parti di 
e programa akí. 
Durante di e stazje 
di orientashon, kolega 
di diferente disiplina di 
SDKK tin e oportunidat 
pa wak i eksperensiá 
den JICN. Nan lo enfoká 
spesífikamente riba kon 
ta implementá trayekto 
di 
detenshon 
i 
re- 


integrashon i kon ta krea 
instrukshonnan di trabou 
tokante trato ku kliente. 
Ta di gran importansia 
pa 
interkambiá 
eksperensia 
i 
konosementu i e programa 
di hermandat akí ta ofresé 
e oportunidat ideal pa 
esei. Dor di kolaborashon 
i siña di otro, ta buska 
pa enrikesimentu di e 
organisashonnan 
i 
un 
fortifikashon di e laso 


entre nan. 
E grupo di kolega 
ta 
inkluí 
hefe 
di 
departamento, lider di 
tim, guia di aktividat, 
wardadó 
di 
prezu 
i 
funshonario di seguridat. 
Ta spera un kolaborashon 
balioso i produktivo i ta 
konvensí ku e programa 
hermandat 
akí 
lo 
kontribuí na fortifikashon 
di e relashon di trabou 
komo partner. 


KRALENDIJK 
– 
Konseho 
di 
Studiante, 
huntu ku MBO, Fundashon 
FORMA i ROA CN, a 
drenta 
kombersashon 
tokante diferente tópiko 
manera siguridat na skol, 
laptop pa studiantenan di 


Konseho di Studiante 
a papia 


FORMA i informashon 
konkreto 
tokante 
finansiamentu di estudio. 
E studiantenan a sa di 
duna nan opinion bálido 
pa asina esaki por tene na 
kuenta i por tuma akshon 
riba loke ta nesesario. 

KRALENDIJK 
-- 
Estudio 
genétiko 
resien 
riba e espesie nativo di 
palma di Karibe Hulandes, 
spesífikamente 
Sabal 
Antillensis na Kòrsou i Sabal 
Lougheediana na Boneiru, 
a duna informashon krusial 
ku ta konfirmá ku e dos 
espesienan akí ta endémiko 
di nan respektivo islanan. 
E palmanan akí, deskribí 
solamente den e último 
dékada, 
ta 
mustra 
no 
solamente e biodiversidat 
riku di Karibe Hulandes, 
sino tambe e posibilidatnan 
di rekuperashon. 
Sabal 
Lougheediano 
di Boneiru ta sumamente 
menasá, ku solamente un 
kalkulashon di 23 adulto 
madurá ainda den estado 
salbá. 
Ademas, e palmanan akí 
ta enfrentando un krísis di 
poblashon, prinsipalmente 


Konosementu klave nobo pa palma Karibense straño 


pa motibu di di bestia 
salbahe, kabritu i buriku, 
loke ta impedí di establesé 
palunan nobo. Kontrario 
na 
SabalAntillensis 
di 
Kòrsou ku ta prosperando 
bou di strategianan di 
konservashon efektivo. 
A 
realisá 
un 
investigashon nobo komo 
un esfuerso kolaborativo 


entre 
Sentro 
Botániko 
di 
Montgomery 
na 
Florida, Estádos Unídos. 
Bonbèrdè, 
CARMABI, 
Wageningen 
University 
& 
Research 
i 
Cornell 
University, a usa datonan 
genómiko pa demostrá ku 
e dos palmanan ta diferente 
espesie. E resultadonan a 
konfirmá nan singularidat 
genétiko, 
yudando 
na 
kontestá dos pregunta, ta 
e dos poblashonnan akí 
ta 
realmente 
diferente 
espesie i e esfuersonan di 
konservashon ta representá 
e diversidat genómiko di 
kada espesie na un manera 
adekuá. 


Problema genétiko 
Un resultado interesante 
di e estudio akí ta un 
problema 
grandi 
di 
e 
genétiko 
na 
Sabal 
Lougheediana, karakterisá 
pa un diversidat genétiko 
abou i nivelnan haltu di 
endogamia. Esaki ta un 
preokupashon, 
pasobra 
diversidat 
genétiko 
ta 
krusial pa e resiliensia di e 
espesie kontra kambionan 
den medio ambiente i 
malesa. 
Al 
kontrario, 
Sabal 
Antillensis ta mustra un 
salú genétiko un tiki mihó, 
pero ainda e mester di un 
konservashon stratégiko pa 
mantené i potensialmente 
mehorá 
su 
diversidat 
genétiko. 


Esfuerso di konservashon 
Den reakshon riba e 
nesesidatnan 
urgente 
di 
konservashon, inisiativanan 
manera e konstrukshon di 


un barera di eksklushon 
temporal a keda implementá 
pa protehá por lo ménos 
parti di e poblashon Sabal 
na Boneiru. Esaki a generá 
benefisionan 
inmediato, 
inkluyendo un oumento 
notabel den reklutamentu 
di palunan den e área serka. 
Eliminando e preshon 
herbívoro 
di 
kabritu 
i 
buriku, e palmanan akí por 
reprodusí i potensialmente 
oumentá 
e 
diversidat 
genétiko 
ku 
tempu. 
E 
implementashon di e parke 
di Palma Sabal di Boneiru, 
un proyekto destiná pa e 
protekshon kompleto di 
siglo XX. Na Boneiru, 
a presentá e plan na e 
gobièrnu di e isla na 2020. 
Aunke 
e 
finansiamentu 
di e proyekto akí a keda 
sigurá na 2023, e proyekto 


ta warda ainda riba su 
aprobashon final. 
Ademas, e resultadonan 
di e estudio akí ta enfatisá e 
importansia di esfuersonan 
di konservashon, ku ta 
enserá preservá e palunan 
for 
di 
nan 
habitatnan 
natural. E esfuersonan akí 
a logra sufisiente, ya ku e 
komposishon genétiko di 
palma konservá ta reflehá 
fielmente palma silvestre, 
sugeriendo ku e medidanan 
di konservashon akí por 
yuda mantené diversidat 
genétiko 
den 
kaso 
ku 
kondishonnan in situ bira 
mas pió. 


Mirando dilanti 
E 
investigashon 
akí ta vital pa Karibe 
Hulandes, enfatisando e 
nesesidat di strategianan 
di konservashon kontinuo 
i mehorá. Protehá e espesie 
endémiko akí di palma no ta 
trata solamente di preservá 
e 
biodiversidat 
aktual, 
pero tambe di garantisá ku 
e linianan genétiko úniko 
ta dura pa generashonnan 
benidero. 
Integrando hèrmèntnan 
genómiko 
avansá 
ku 
métodonan tradishonal di 
konservashon, tin speransa 
ku e palmanan karismátiko 
akí lo prosperá un biá mas 
den nan habitatnan natural. 


Djárason 15 Mei 2024 
11 


VAKATURA 


Bo tambe ke traha pa RCN? Bo por solisitá pa e siguiente funshionnan: 


Mas informashon? 


Bishitá www.rijksdienstcn.com/vakatura 


• BCN - Analista di Informashon 
• SZW - Analista di Dato Senior / 
Konsehero di Maneho di Dato 
• SZW - Hurista Seguridat Sosial 
• SSO - Konsehero di kompra 


• RCN - Konsehero di Formashon i 
Desaroyo 
• RCN - Sekretario Ehekutivo pa e 
Direktor 
• RCN - Lidernan di Proyekto 


K R A L E N D I J K 
– E bon amigunan di 
Manrgove 
Maniacs 
di 
O'Neill School of Public 
and Environmental Affairs 
di Indiana University, ta 
bek na Boneiru. 
Durante hopi aña nan 
a studia i eksplorá e isla i 
un bishita den palunan di 
mangel semper ta riba nan 
lista di tarea pendiente. 
Apesar di tur kos, nan no 
ke pèrdè e eksperensia 
berdadero di traha den e 
palunan bunita akí . 


Bon amigunan ta bèk 


Nan 
a 
desplegá 
sensornan di temperatura 
i lus i a yuda prepará pa e 
evento di plantamentu di 
pal’i mangel fin di siman 
ku a pasa. Tabatin hopi 
skòrpion, pero e lider 
di e delegashon, Chip, 
a manehá e amigunan 
chikitu akí ku kuidou pa 
reubiká nan. 
Danki pa ta huntu 
ku Mangrove Maniacs 
atrobe. 
Mirando dilanti pa e 
siguiente biaha. 


KRALENDIJK – “Arte 
mester ta pa tur hende, 
spesialmente pa esnan ku 
no por paga esaki. Pues 
por fabor yuda mi,” artista 
Tymon de Laat ta skirbi. 
“Na 2021, mi a traha un 
mural di un mucha muhé ku 


Artista Tymon de Laat ta regalá obra di arte ‘Leilana’ 


un topátiko yamá Leilana 
na Kaya Boneiru. E mural 
a keda aseptá rápidamente 
pa e hendenan i semper mi 
a sinti ku mi ke ekspresá mi 
gratitut na e hendenan di 
Boneiru ku a risibí mi asina 
kaloroso. Mi ke duna algu 


bèk i pa esei mi mester di 
bo yudansa.” 
Si por nombra un persona 
ku ta biba na Boneiru i ku 
por ehèmpel a hasi hopi pa 
e isla, òf por ta malu, e ta 
luchando ku su salú, e por 
no por paga un obra di arte, 
pero e meresé un pa alegrá 
su dia, bisa via e siguiente 
link. Si bo por skohe pa hasi 
un hende felis, ken lo ta i 
dikon. Label riba e página 
di Facebook di Tymon de 
Laat na e persona ku ta 
nominá i pakiko e meresé 
gana e obra di arte akí. 
Por 
nominá 
tur 
hende, Tymon lo skoh’é 
personalmente 
i 
tuma 
kontakto ku e ganadó, 
pero por yuda selektá via e 
siguiente link: 
https://www.facebook. 
com/ Tymon DeLaatStudio/ 
posts/ 
983712223756961 
?ref=embed_post. 
Tymon 
ta 
regalando 
un 
edishon 
limitá 
di 
Leilana den e koló ku 
skohe. Tamaño 60cm pa 
80cm, firmá i numerá na 
man i resientemente lansá 
den 3 koló nobo. Mas 
informashon riba www. 
tymondelaat.com 
Pues hasi lo siguiente, 
nominá e persona, duna un 
motibu pakiko ta kere ku e 
persona ei meresé un plachi 
artístiko ku balor di 275 
euro i sigurá ku e persona 
ta biba na Boneiru. Tene 
kuenta 
ku 
nominashon 
propio no ta eligibel pa e 
premio. 

PÁGINA SOSIAL 


E aña aki tambe tabatin e kaminata den Rincon dia promé di mei. Un kaminata 
edukativo, organisá pa Japi Oleana i Nel Janga, pasando segun un ruta deliñá dilanti 
diferente kas, na unda ta papia ku e habitantenan. Foto ta mustra e personanan ku 
a guia e kaminata. Lástima ku Franklin Crestian no por tabat’ei mas, pasobra el a 
fayesé. A pone atenshon tambe na Franklin. 


Kaminata a resultá eksitoso 


KRALENDIJK- Reportero di BONERIANO a saka foto di dos gran fanátiko di e 
tim di futbòl real Madrid. Kontentu nan a show e unifòrm di e tim. 
Fanátikonan di Real Madrid 


KRALENDIJK 
-- 
Djadumingu awor 19 di 
mei pa 5’or di atardi, tin 
apertura ofisial di e parke 
di rekreashon públiko nobo 
Isidel Beach Park. 
Ta inougurá e parke, 
ku ta situá entre Chogogo 
Resort 
i 
Den 
Laman 
Condominiums, 
na 
un 
manera festivo ku músika 
di artistanan lokal manera 
DJ Jewelz, Foyan Boys, 
Palu Grandi i Luis Moka. 
For di 3’or di mèrdia, 
públiko ta bon biní pa bin 


Apertura Isidel Beach Park djadumingu 


sera konosí ku e parke i e 
diferente fasilidatnan. 
E 
parke 
ta 
brinda 
bishitantenan entre otro 
palapa, un bich grandi, 
un sitio di barbekiú, un 
restorant i tualèt. 
Alrededor 
di 
11’or 
di 
anochi, 
ta 
sera 
e 
festividatnan 
ku 
un 
tremendo show di vürwèrk. 
Despues di e apertura 
festivo akí, Isidel Beach 
Park ta permanentemente 
aksesibel pa tur hende. 

Bo a tende e último noti- 
sia? Klarki ku e wòlf un bia 
mas a pasa un fèstbòl 


Awèl sí, ki dia ta para Don 
Quijote i Sancho Panza aki? 


DEN PASO DI 


BÒI 


Pa promé biá e aña 
aki m’a bai mira un 
pelíkula 
na 
Empire 
Cinema djaluna. Mi yu 
Danielson i su partner 
(palabra moderno pa 
frei) Emma a invitá mi. 
Te ku aña pasá mi tabata 
bai sine regularmente, 
pero 
despues 
ku 
aña a bòltu mi no a 
bai mas. E pelíkula 
ku nos a bai mira 
tabata ‘De Invasie’, un 
produkshon hulandes, 
filmá na prinsipalmente 
Aruba i Kòrsou. Michel 
Drenthe tabata enkargá 
ku produkshon di e 


pelíkula aki. Mi konosé 
Michel Drenthe basta 
bon. Asta el a duna 
mi un ròl chikitu den 
un pelíkula filmá na 
Boneiru 
algun 
aña 
pasá. Mi no mester 
a bisa ni hasi masha 
kos, pero esei mes a 
tuma algun alrededor 
di sinku ora. 
*** 
‘De Invasie’ ta bai 
tokante un ‘invashon 
militar’ 
na 
Aruba 
i 
Kòrsou. Un grupo di 
militar di e pais fiktisio 
Veragua ta ataká e dos 
islanan. Nan ta okupá 


e kazèrne di Korps 
Mariniers na Savaneta, 
despues henter e isla. 
Un pelíkula di akshon 
militar, ku ta sortonan 
di pelíkulanan ku mi 
gusta wak, mirando 
mi 
‘background’ 
militar. Pa kolmo mi 
periodo 
di 
servisio 
militar 
obligatorio 
tabata na Aruba den 
M a r i n i e r s k a z e r n e 
Savaneta, na unda a 
filma un parti grandi di 
‘De Invasie’. 
*** 
Kazèrne a kambia 
hopi, pero mi por a 


rekonosé algun parti 
ainda, manera e edifisio 
di 
kèrki/misa. 
Nos 
barak (1) tabata situá 
nèt dilanti e edifisio 
aki. Tabatin tantu un 
pastor katóliko komo 
domi (protestant) den 
kazèrne enkargá ku 
kuido di nos almanan. 
*** 
Biniendo 
bèk 
riba e pelíkula ‘De 
Invasie’, 
presidente 
di 
e 
pais 
fiktisio 
Veragua 
(Venezuela/ 
Nicaragua?) Cruz ta 
disidí di ataká Aruba pa 
buska un diplomátiko di 
su pais presu riba e isla 
ei. Mientrastantu na 
Veragua tin tambe un 
embahador di Hulanda 
ku mester bai evakuá. 
Polítikonan na Den 
Haag 
ta 
konfuso 
i 
ariba’bou. miéntras ku 
e konflikto ta eskalá 
rápidamente 
tres 
marinir hóben mester 
trata di bai hasi e 
diferensia. Un pelíkula 


yen di akshon i tenson. 
*** 
Interesante 
den 
e pelíkula aki ta ku 
tin un avioneta di mi 
yu 
hòmber 
Franklin 
embolbí. Un avioneta 
di Falki Aviation. Nan 
tin segun mi na tur 
tres pa kuater avioneta 
ku ta usa pa duna lès 
na piloto. Franklin ta 
meskos ku mi mama 
defuntu. 
*** 
Lástima ku djaluna 
tabata último biá ku 
Empire Cinema a drai 
e pelíkula aki. Pues no 
tin oportunidat mas pa 
mir’é den teater. Pero e 
ta bale la pena. 
Pabien na Michel 
Drenthe. Mi ta spera di 
por bolbe traha kuné 
den futuro. Michel a 
produsí 
pelíkulanan 
manera 
‘Buladó’ 
i 
diferente otro mas. 
*** 

Percy Pinedo MUCHA MANKARON 


Komo mucha den bario 
di Mundu Nobo, mi a bai 
Mgr. Niewindt College 
i esei tabata e skol di mi 
otro rumannan hòmber 
tambe. Rene mi ruman, 
un aña mas yòn ku mi i 
awor aki di felis memoria 
na chikí a haña polio, 
“kinderverlamming”. 
Banda di Rene mi ruman, 
tambe tabatin Fòn Fòn 
(nòmber di kariño pa 
Alfonso), ku tambe tabata 
den mésun boto ku Rene, 
esta ku e tambe a haña 
polio. 
Kanamentu bai skol i 
di skol pa kas tabata bai 
difísil pa nan i ami hopi 
biaha tabata kompañá 
tantu mi ruman komo 
Fòn Fòn, kargando nan 
pa bùrt riba lomba. Mi 
tabata nan defensor tambe 
ora ku otro muchanan 
tabata tenta nan i yama 
nan “mucha mankaron”, 
ku e tempu ei tabata basta 
kruel, ku otro mucha 
tabata yama esnan ku 
hèndikèp físiko. Klaro ku 
esaki tabata motibu pa mi 
demostrá realmente ku mi 
tabata nan protektor i mi 
a bringa bastante biaha, 
pa defendé nan. 


Hunga 
Dòkternan e tempu ei 
a bisa ku un bon terapia 
pa esnan ku a haña polio, 
tabata pa nan hunga 
mas tantu posibel den 
santu. E tempu ei, nos, 
tantu ami, Rene komo 
Fònfòn, a haña pèrmit di 
Nederhorst, un kompania 
di konstrukshon ku tabata 
establesé banda di Mgr. 
Niewindt College, ku nos 
por a hunga den e seru 
di santu di e kompania, 
kuantu ku nos tabata ke. 
Straño ku por tabata 
parse, na kas kasi nunka 
nos tabata papia di mi 


ruman su malesa i nos 
no tabatin mester di 
remedinan karu tampoko 
pa kombatí e enfermedat, 
ku no a ekspandé ni no 
tabata molesti’é ku nada, 
fuera di e difikultat di 
kana. 
E terapia di santu i 
un remedi blanku ku nos 
tabata usa pa e pia ku 
a keda afektá pa polio 
tabata e úniko remedi. 
Nunka tampoko mi a 
tende mi mama mester 
a hasi un apelashon na 
ningun organisashon pa a 
yuda ku kombatimentu di 
e malesa akí. Sinembargo 
e 
mucha 
“mankaron” 
tabata un bèrgwensa pa 
famia i tabata skondé e 
mucha ei pa komunidat 
no mir’e i pa hende no 
haña sa ku den e famia 
ei tabatin un mucha 
“mankaron”. 
Tabatin 
kaso, ku asta tabata mara 
e mucha ei i skondé pa 
públiko. Tabata un trabou 
inmenso, pa sùrnan haña 
sa den kua kas tabatin 
mucha “mankaron”. 


Mucha mankaron 
Den komunidat nos 
tabata papia i referí na mi 
ruman i Fòn Fòn komo 
“mucha 
mankaron”. 
E 
nòmber 
‘macaron’ 
òf ‘mankaron’ a yega 
Kòrsou for di añanan 
1660 
ora 
e 
promé 
katibunan a yega Kòrsou 
for di Nieuw Nederland 
Merka (awendia New 
York). Direktor di West 
Indische 
Compagnie, 
Jacob Beck a hasi un 
petishon na gobernador di 
Nieuw Nederland, Peter 
Stuyvesant, pa importá 
katibu pa traha na fòrti 
komo mèslá , karpinté òf 
peon, pero tambe pa sirbi 
komo kria. 
Stuyvesant tabata un 
gai bibu i a skohe hende 
mankaron pa bai traha na 
Kòrsou pasobra spañónan 
(ku tabata paga mihó) 
tabata pidi trahadó di 
mas kalidat. E katibunan 
‘onvolwaardig’ a haña e 
nòmber di ‘macaron’ for 
di e palabra ‘macares’ = 
putri òf moli i na hulandes 


‘makkaroen’. Si un katibu 
tabata falta por ehèmpel 
un djente, ya kaba esaki 
tabata señal di behes, 
ya kaba e tabata haña 
nòmber 
di 
mankaron. 
Kolonisadornan 
tabata 
haña hopi ‘makkaroen’. 
Na 
1905 
Beck 
a 
skibi 
ku 
trahadó 
di 
plantashi 
di 
gobièrnu 
(Compagnieplantage) 
“de meeste negroslaven 
out en afgeslooft zijn” 
(‘mayoria katibu pretu 
bieu i gasta’). Pero e 
katibunan mester traha 
mas duru ku tur otro 
hende te ora nan dal’abou 
di kansansio. 
For di dia promé di 
yüli 1868, tur èks-katibu 
por a registrá na kranshi 
ku nan number i fam i 
tambe pa haña pèrmit pa 
por kasa ofisial pasobra 
ántes esei tabata prohibí. 
For di e fecha ei hende 
póber por a haña ayudo 
segun artíkulo 23 dje 
lei 
di 
emansipashon. 
Gobièrnu 
kolonial 
a 
keda enkargá pa regla 


kas i kuido médiko pa 
huérfano i otro hende 
sin moda, pues tambe pa 
hende mankaron. Pero pa 
16 sèn so pa dia. 


Petishon 
Monseñor 
Niewindt, 
Vikario-General 
di 
Kòrsou, dia 28 di mart 
1855 a entregá un petishon 
na gobernador pa lanta un 
fondo yamá ‘Christelijke 
Weldadigheid’ (Karitativo 
Kristian) pa e …’lijdende 
m e n s c h h e i d … . 
(humanidat 
sufriendo). 
Tabatin 
hopi 
pobresa 
e 
tempu 
ei.Tambe 
Monseñor Niewindt a pidi 
pèrmit pa kuminsá ku un 
hospital i un ‘gasthuis’. 


Na febrüari 1945 a 
habri e kas pamuchanan 
ku hèndikèp físiko. Esaki 
tabata otro inisiativa di 
sùrnan di Hulanda ku 
tabata kuida e muchanan 
aki na Habaai. Stichting 
voor 
Gebrekkige 
Kinderen ‘Moeder van 
Altijddurende Bijstand’, 
tabatin komo meta kuido 
di 
muchanan 
ku 
un 
hèndikèp físiko. 
E tempu ei tabata 
bringa pa konstrukshon 
di 
un 
edifisio, 
i 
e 
hendenan aki a topa ku 
basta kontra tèmpo i 
prinsipalmente gobièrnu 
ku no tabata kooperá 
ku nan manera mester 
ta. Ku Iglesia Katóliko 
komo motor prinsipal i 
otro instansianan i ku Sr. 
Emile van de Laarschot 
komo inisiadó, finalmente 
a logra konstruí i operá 
e 
sentro. 
Komunidat 
tabata 
hopi 
generoso 
ku e Fundashon ariba 
menshoná i na diferente 
okashon a organisá un 
feria, 
fair, 
konsierto, 
enkuentronan deportivo, 

bazar i asta un téletòn, por 
sierto un akshon “Duna 
un Man” i despues “Duna 
un Man Mas” ku pa e 
tempu ei a resultá di ta 
e téletòn di mas eksitoso 
di Kòrsou. Na aña 1972 
e akshon ‘Duna un man 
mas’ a produsí mas di 
230.000 florin. 


Wit Gele Kruis 
Nos tabata konsiente di 
eksistensia di “Stichting 
zorg 
voor 
lichaam- 
gebrekkige kinderen” ku 
e tempu ayá Stichting Wit 
Gele Kruis a kuminsá ku 
ne, i ku despues di tempu 
a kambia di nòmber i bira 
Mgr. Verriet Instituut. 
For di e tempu ei tabata 
papia di “Het Gebrekkig 
Kind” òf di Gebrekkige 
Kinderen.I for di e tempu 
ei tambe, i mas ainda 
despues, bo ta ripará 
mas bien un duele pa e 
persona 
ku 
hèndikèp, 
ku e deseo pa yuda. Den 
kaso di mi ruman Rene, e 
tabata probechá tambe di 
e echo ku nan tabata tin 
duele di dje i asta tabata 
hasi mal uso di esaki. 
Personalmente 
mi 
tabatin i te ainda tin masha 
problema ku tene duele di 
hendenan ku desabilidat, 
sea mental òf físiko. Ami 
ta bisa semper ku nan no 
mester di bo duele, pero 
di bo yudansa, pero esaki 


ta algu ku den pasado nan 
a fomentá asina tantu, ku 
ta difísil pa nos eliminá 
esaki. Ora ku nos tin 
kontakto ku e persona ku 
un desabilidat físiko, nos 
ta sinti nos inkómodo, 
nos no sa kiko pa bisa, 
nos no sa kon komportá, 
pasobra nos no sa tin 
kontakto ku persona ku 
desabilidat. Mas ainda 
institutonan 
karitativo 
mes tabata fomentá e 
aktitut di mendigá di e 
persona ku desabilidat 
físiko. Por ehèmpel e 
ekspreshon aki di un 
sùr e tempu ei buskando 
yudansa: ‘Als U de arme 
gebrekkige 
kinderen 
eens kondt zien, dan zou 
uw medelijden vanzelf 
worden opgewekt. De 
meesten 
kunnen 
niet 
lopen, tenzij op handen 
en voeten’. (Amigoe 4 di 
desèmber 1947) 


Kliente 
Awendia kasi no ta usa 
mas e nòmber ‘macaron’ 
òf ‘mankaron’, i na lugá 
di ‘pashènt’ awor nos 
ta papia di ‘kliente’. 
Mas i mas ta purba 
konsentrá riba e persona 
sin stigmatisá esaki pa 
motibu di su desabilidat. 
Mas i mas nos a kuminsá 
realisá ku e persona ta 
mas importante i ku 
e desabilidat no ta e 


faktor di mas importante 
i 
internashonalmente 
tambe e rekonosementu a 
bira mas grandi. 
Nos a keda lidia Rene 
mi ruman na kas mes, nos 
remedinan di kas, terapia 
di hunga den santu, hunta 
su kurpa ku un produkto 
blanku 
ku 
dòkter 
a 
preskribí i dos ora pa 
dia bistié un beugel na 
su pia. Esaki tabata un 
di e momentunan ku 
bo ta haña duele di dje, 
paso e beugel tabata 
molesti’é i bo tabata haña 
gana di kita e beugel 
pe. Nos no a skondé 
Rene 
pa 
komunidat, 
nos no a hinka ni hiba 
Rene ningun sentro, al 
kontrario, e tabata move 
den su amigunan di bario 
i tabata basta artístiko. 
E tabata kanta, toka 
kitara i sinfonia di boka 
un tiki i tabata traha 
poesia regularmente. El 
a traha na Arbeidszorg 
te dia el a disidí di baha 
i stòp di traha. Ami no 
ta tene duele di nan, 
pero si mi ta konsiente 
ku mi ta privilegiá: “Ku 
pia pa hiba mi unda ku 
mi kier, Ku wowo pa 
mira lus di atardi, Ku 
orea pa tende loke mi 
mester sa: Karamba mi 
ta bendishoná, mundu ta 
di mi; Anto ainda mi ta 
keha.” Parti di poema di 


















EDITORIAL 


Miembro di frakshon di M21, Daisy CofÏe, a ekspesá su 
preokupashon pa e situashon di uso eksesivo di alkohòl 
na Boneiru. Un situashon ku ta kondusí na insiguridat 
den tráfiko i ta krea problemanan sosial i di salubridat 
serio den e komunidat aki. 
Nos ta kontentu ku Daisy CofÏe a ekspresá preokupashon, 
pero nos ta kere ku ekspresá preokupashon so no ta 
sufisiente. Mester tuma akshon konkreto. 
No ta awor e situashon di alkoholismo aki ta eksistí. 
Awor el a bira mas visibel, konkretamente awor ku KPCN 
(Polis) a intensivá kontròl den tráfiko, hasiendo tèstnan 
di supla ku mas frekuensia serka shofùrnan den tráfiko 
riba e isla. 
BONERIANO último tempu aki mas i mas a kuminsá ta 


mustra ku hopi énfasis riba e problemátika di alkoholismo 
na Boneiru. Pero ta parse ku mayoria hende ta asumí 
aktitut, hinka kabes bou di tera, keriendo ku si nan hasi 
esei nan no ta tende di mira. 
Resientemente BONERIANO a duna indikashon na 
miembronan di Konseho Insular, tambe na diputado Nina 
den Heyer, pa tuma desishon pa no sirbi alkohòl mas na 
aktividatnan di Entidat Públiko Boneiru. 
Pakiko Den Heyer i konsehal Daisy CofÏe? Pasobra ta 
nan dos ta papia kada bes di norma i balor. Ta parse nos 
ku nan lo tin kurashi, kisas sostené pa Yona Chirino, pa 
laga nan demonstrá ku nan ta para tras di nan palabranan 
bunita. Manera Daisy a bisa den su komunikado. Duna 
ehèmpel! 


Preokupá no ta sufisiente! 


Red Foley, tradusí liber 
na papiamentu. 
Na memoria di Rene 
Willem Joisefin Pinedo 


(13-01-1951 – 03-05- 
2006) 

ARUBA 
ARUBA 


ORANJESTAD 
– 
Siman pasa durante un 
encuentro masha ameno, 
Prome 
Minister 
Evelyn 
Wever-Croes 
a 
tuma 
despedida di e Presidente di 
e Comision Condecoracion 
Real na Aruba, señora 
Filomena Lopez. 
Despues di hopi aña cu 
a fungi boluntariamente 
den 
e 
funcion 
aki, 
señora 
Filomena 
ta 
tuma 
despedida 
como 
Presidente di e Comision 
Condecoracion 
Real 
na 
Aruba. 
Señora 
Natasha 
Anthony ta e presidente 
nobo y conhuntamente cu 


Presidente saliente di Comision Condecoracion Real di bishita 


e comision a bishita Prome 
Minister pa asina hunto, 
gradici señora Filomena pa 
e servicio y dedicacion na 
algo asina importante. 
E 
comision 
di 
e 
Condecoracion 
Real 
na Aruba ta ricibi tur 
proposicion cu ta wordo 
haci pa e ciudadanonan y 
ta wak si ta cumpli cu tur e 
rekisitonan y ta mira unda 
mester mas hustificacion pa 
substancia e proposicion. 
Despues 
di 
esaki 
e 
proposicion 
ta 
wordo 
manda Hulanda unda e 
organisacion di Kapittel 
voor de Civiele Orden ta 


tuma e decision si ta duna e 
condecoracion. 
Prome 
Minister 
ta 
remarca cu e comision 
na Aruba ta traha cu e 
personanan cu a haci e 
proposicion y ta purba 
mehora e proposicion mas 
tanto posibel. 
Esaki 
ta 
un 
trabou 
grandi y nan ta haci’e 
totalmente 
riba 
base 
boluntario y durante hopi 
aña 
Señora 
Filomena 


Lopez a guia e comision 
aki 
como 
presidente. 
“Nos ta gradici’e pa su 
trabou y ta dese’e tur cos 
bon y na señora Natasha 
Antony cu ta keda como e 
actual presidente y demas 
miembronan, mi ta desea 
nan hopi exito”, Prome 
Minister a expresa. 
E tanda di Condecoracion 
Real 2025 a cuminsa y 
formularionan ta disponibel 
na 
Bestuurskantoor, 
na 


Hulp Bestuurskantoor San 
Nicolas y na tur MFA. 
Tambe 
por 
download 
e formularionan for di 
e website di gobierno: 
w w w . g o b i e r n o . a w , 
w w w . o v e r h e i d . a w , 
w w w. g o v e r n m e n t . a w 
Ciudadanonan 
cu 
kier 
nomina un persona pa e 
condecoracion real, por 
yena tur dos formulario y 
entrega nan prome cu 31 di 
juli 2024. 


O R A N J E S T A D 
– Dialuna 13 di mei, 
Parlamento di Aruba, den 
reunion publico a trata 
cambionan den e ley di 
Kiesverordering. E ley aki, 
despues di desertacionnan 
di 
Parlamentarionan 
y 
entrega di varios mocion, 
pa un rato despues di 3or 
di atardi a wordo aproba 
cu 15 na fabor y 4 contra. 
Dos persona cu no tawata 
presente ta Parlamentario 
Benny 
Sevinger 
y 
Parlamentario 
Marisol 
Tromp. 
Prome Minister Evelyn 
Wever-Croes 
durante 
e reunion a duna un 
splicacion amplio riba e 
dos cambionan cu a wordo 
proponi y tambe a contesta 
e diferente preguntanan di e 
Parlamentarionan. 


Cambio den kiesregister: 
E prome tin di haber cu 
e proteccion di privacidad 
di 
tur 
ciudadano 
di 
Aruba. Den e ley actual, 
partidonan 
politico 
por 
haya ful e kiesregister cu 
tur informacion di e votado. 
Esaki ta contene e fecha di 
nacemento, pais unda e 
persona a nace, su adres y 


Cambionan den ley di kiesverordering aproba 


ken mas ta biba na e adres 
y otro informacion di e 
ciudadano. Prome Minister 
ta remarca cu a base di 
tratado 
y 
desaroyonan 
internacional no por sigui 
duna 
e 
informacionnan 
personal di un persona y e 
ley cu a wordo trata y aproba 
ta pa ancra esaki y stop di 
duna e informacionanan 
aki. 
Entregamento 
y 
condicionnan di listanan 
digital E di dos cambio den 
e ley di e Kiesverordering 
tin 
di 
haber 
cu 
entregamento di listanan 
digital di e candidatonan 
y 
e 
condicionanan 
cu 
mester cumpli cu ne. Dia di 
entrega lista, e partido por 
scoge si ta entrega e lista 
fisicamente na Censo of 
manda e lista digitalmente 


via email. 
Prome 
Minister 
ta 
remarca 
cu 
durante 
e 
tratamento di e ley den 
Parlamento, 
Partido 
Accion 21 y Partido AVP 
a trece un serie di amienda 
padilanti y akinan a splica 
nan cu e amiendanan cu 
nan a presenta ta trata di 
cambionan grandi y pa esey 
mester cana e procedura 
di busca conseho entre 
otro na Raad van Advies, 
Electorale Raad of Censo 
y nan no a haci esaki den 
tur caso. Prome Minister 
a recomenda e partidonan 
pa cuminsa cu un ley di 
iniciativa ya cu esey ta 
e derecho consitucional 
di 
cada 
parlamentario. 
E 
partidonan 
tawatin 
obhecion cu esaki ya cu 
nan tawata kier pa nan 
amienda ta parti di e ley 
pero Parlamento den su 
gran mayoria a desaproba e 
amiendanan aki. 
“Mi 
ta 
gradici 
Parlamento pa a sostene 
e cambionan den e ley aki 
teniendo cuenta asina cu e 
proteccion di privacidad 
di cada ciudadano di nos 
pais”, Prome Minister a 
expresa. 

ARUBA 
STATIA/SABA/ST. MAARTEN 


THE 
BOTTTOM 
-- E di dos fase di e 
weganan eskolar SSS a 
tuma lugá na Saba dia 12 
di mei. Pa e evento akí, 
Saba a organisá un torneo 
di netball pa mucha 
muhé di Saba Primary 
School, Sint Eustatius i 
Sint Maarten. 
Kada isla a haña e 
oportunidat pa kompetí 
ku otro, ku e dos timnan 
di mas haltu kompetí den 
e final. Pa e último wega 
di e dia, Saba a gana Sint 
Eustatius ku un viktoria 
amplio di 22-2. 
Tambe 
a 
entregá 
vários 
premio, 
ku 
Daphne 
Hermans 
a 
risibí e mihó tiradó, 
Tanya Matthew risibí 
e mihó senter, Mikayla 
Dacosta 
sigurando 
e 


Saba den tòp torneo di netball SSS 


mihó defensor, Aiyannah 
Pompier a risibí e mihó 
defensa di gol i Jeanique 
Robinson, ganando e puesto 
di hungadó mas balioso. 
Durante e seremonia di 
apertura, e partisipantenan 
i asistentenan a keda risibí 
dor di Gezaghebber di e 
isla, Jonathan Johnson i 
Diputado di deporte, Eviton 
Heyliger, kende a enfatisá e 
balor di trabou den ekipo, 
bon deporte i rèspèt i a 
gradisí e organisadónan 
pa e inisiativa akí ku a 
enkurashá hóbennan pa ta 
mas aktivo. 
E entrenadó di netball, 
Tevonille Dunchie, tambe a 
kompartí su agradesimentu 
na 
e 
organisadónan 
di e evento, na tur e 
partisipantenan 
di 
Sint 
Eustatius i Sint Maarten i 


na e ekipo di Saba pa nan 
lunanan di preparashon i 
dedikashon na e deporte. 
Ademas di promové 
deporte i moveshon, e 
weganan di skol SSS 
a duna un elemento 
di interakshon sosial, 
dunando e studiantenan 
e oportunidat pa konektá 
ku esnan di e islanan 
bisiña i asina fomentá un 
kultura di inklushon. E 
evento kolaborativo akí 
den futuro lo tin torneo 
pa deporte adishonal i 
posiblemente eventonan 
mas largu, en bes di 
kompetensia di un solo 
dia. E evento final si e 
weganan SSS ta tuma 
lugá dia 26 di mei na St. 
Maarten pa un torneo di 
basketbòl 3x3 pa mucha 
di enseñansa primaria. 


THE 
BOTTOM 
-- 
Dia 7 di mei mas o ménos 
sesenta persona a yega Saba 
komo parti di e di kuater 
konferensia di Plataforma 
Hulandes di Patrimonio 
Karibense, DCHPchp. E 
konferensia a kuminsá na 
St. Maarten djadumingu 5 
di mei i a terminá djaweps 
9 di mei i e grupo a biaha pa 
Sint Eustatius e anochi di 7 
di mei. 


Di kuater konferensia Plataforma Hulandes 
Patrimonio Karibense 


Dia 11 di yüni 2014 a 
funda Plataforma Hulandes 
di Patrimonio Karibense i 
ta konsistí di 11 fundashon 
di diferente isla ku ta 
preokupá pa preservashon 
di patrimonio kultural. 
DCHP 
a 
organisá 
e 
konferensia 
akí 
den 
koperashon 
ku Agensia 
di Patrimonio Kultural di 
Hulanda, RCE, Nationaal 
R e s t a u r a t i e f o n d s , 


ErfgoedAcademie 
i 
representantenan 
di 
organisashonnan 
riba 
e 
tres islanan, inkluyendo 
Departamento di Kultura 
di Entidat Públiko Saba 
i Sentro di Patrimonio di 
Saba. E konferensia ta tuma 
lugá kada dos aña, dirigí 
na esnan ku ta pashoná 
pa haña konosementu di 
patrimonio kultural òf ku 
ya ta traha riba dje. E tema 
di e konferensia di e aña akí 


tabata 
‘Konsientisashon’, 
dunando e asistentenan e 
oportunidat pa eksperimentá 
e patrimonio riku kultural 
di Sint Maarten, Saba i Sint 
Eustatius, ku opshonnan 
pa 
un 
programa 
en 
persona òf online, pa asina 
interakshoná ku spesialista 
lokal 
den 
patrimonio, 
interkambiá konosementu 
i kolaborá den solushonnan 
sostenibel pa preservashon 
di patrimonio di kada isla. 


E bishita na Saba a inkluí 
un seshon introduktorio 
na Princess Juliana Sports 
Field, unda Gezaghebber 
Jonathan Johnson a saludá 
e asistentenan, siendo un 
di e firmantenan original 
di 
establesimentu 
di 
DCHP na 2014. E direktor 
di Saba Heritage Center, 
Sharifa Balfour, a invitá e 
partisipantenan pa partisipá 
den e diferente sitionan 
úniko di e isla. 


ORANJESTAD (EUX) 
-- Mayor Hubert Bruls 
di Nijmegen a liderá un 
delegashon di tres miembro 
na Statia dia 10 di mei, 
den su kalidat di titular 
di e kartera di maneho 
di krísis na e konseho di 
regionnan di seguridat. E 
tabata kompañá pa Myriam 
Jacobs, 
sekretario 
di 
konseho i konsehero Lucas 
van Horck. 
Durante 
e 
bishita, 
e 
delegashon 
a 
tene 
kombersashonnan tokante 
resiliensia i preparashon 
i maneho di desaster na 


Mayor Hubert Bruls 
a bishitá Statia 


Statia ku e gezaghebber di 
e isla, Alida Francis i Andre 
Bennett, atministrador di 
krísis. 
Nan a diskutí tambe un 
desaroyo mas grandi di e 
organisashon di maneho 
di krísis, strategianan pa 
mehorá koperashon entre 
e islanan den e region i pa 
fomentá kolaborashon ku 
e regionnan di seguridat di 
Hulanda Europeo. 
Komo 
parti 
di 
su 
programa, e delegashon a 
hasi un bishita tambe na 
e sentro di operashon di 
emergensia. 


18 
Djárason 15 Mei 2024 


ARUBA 
KÒRSOU 


W I L L E M S T A D 
-- Minister di Finansa, 
Javier Silvania, a hasi un 
apelashon urgentemente 
na Kontraloria General 
pa hala aden su resien 
informe riba e estadonan 
finansiero di e pais pa 
2022. Segun e minister, 
e informe ta kontené 
erornan serio i no tin 
diálogo ku su ministerio 
riba temanan critico. 
Kontraloria 
General 
a informá di un kantidat 
signifikante di 521,2 mion 
florin di eror di legalidat 
den e rapòrt anual, di kua 
16,2 mion florin, segun 
Silvania, a keda mal 
yamá eror di viabilidat i 
legalidat finansiero. 
E minister a ekspresá su 
preokupashon pa e meta di 
e rapòrt akí, konsiderando 
e falta di komunikashon 
esensial ku su ministerio, 
loke e ta konsiderá un 
violashon di e standardnan 
di 
transparensia 
i 
responsabilidat. 
E 
krítikanan 
riba 
Ministerio di Finansa ta 
enfoká no solamente riba 
e kontenido di e rapòrt, 
sino tambe riba e proseso. 


Minister di Finansa ke pa Kontraloria 
General hala rapòrt aden 


“Sí 
nan 
a 
komuniká 
nos 
adekuadamente, 
e 
puntonan inkorekto akí 
nunka lo a keda inkluí den 
e informe final,” Silvania 
ta bisa. E ta enfatisá 
e 
importansia 
di 
un 
komunikashon kla entre 
tur e partinan envolví pa 
garantisá e presisidat di e 
rapòrtnan. 
Ademas, e ministerio 
ta keha di e falta di 
rekonosimentu 
di 
e 
desaroyonan positivo ku 
a logra i di e deskripshon 
negativo unilateral di e 
situashon finansiero di 
parti Kontraloria General. 
Silvania ta insistí ku 
Kontraloria 
General 
mester revisá i korigí e 
informe segun e datonan 
di echo i den diálogo ku 
su ministerio. 


W I L L E M S T A D 
-- Djabièrnè 10 di mei 
Minister 
di 
Desaroyo 
Ekonómiko a lansa e 
trayekto 
pa 
eksportá 
muzik di Kòrsou rònt 
mundu. Minister Cijntje 
a 
bin 
ta 
traha 
duru 
riba 
diversifikashon 
ekonómiko basá riba e 
strategianan ku ta deliniá 
den 
‘National 
Export 
Strategy’ (NES). Un di 
e trayektonan den NES 
ta e desaroyo di sektor 
kreativo na Kòrsou, ku ta 
konta ku tur forma di arte, 
entre otro músika. 
Dilanti un sala yen di 


Kòrsou ta bai eksportá su talentonan musikal 


talento, minister Cijntje a 
duna inisio na e trayekto 
di eksportashon di músika, 
deklarando ku huntu ku 
tur músiko lo sòru pa 
mehorá e kondishonnan 
pa e músiko empresario. 
E músiko mester enfoká 
riba su kreatividat i arte pa 
produsí muzik di kalidat 
pa eksportashon. 
E minister a enfatisá, 
ku aki ta trata di tur género 
di muzik ku atraves di mas 
ku 400 aña a bin ta forma 
parti di nos esena musikal, 
for di jazz te ritmo kombiná 
i di muzik di zumbi 
pa kantika pa mucha, 


te rèp i sonmontuno. 
Eksportashon di muzik 
por ta kompliká, ya ku e 
avanse teknológiko a hasi 
di músika algu ku mayoria 
di nos ta eksperensiá. Pero, 
mas prinsipal ta ora nos 
produsí muzik di kalidat 
pa mundu por disfrutá di 
dje òf presentá muzik bibu 
riba esenario den eksterior. 
Eksportashon di muzik 
ta trese vários benefisio 
ekonómiko. Na promé 
lugá e músiko ta generá 
mas entrada via regalia 
presentashon tantu lokal 
komo den eksterior. Na di 
dos lugá, e ta generá kupo 


di trabou, ya ku e artista i 
músiko ku toka instrumènt 
ta un profeshonal. Tambe, 
eksportashon di músika 
ta krea divisa pa nos pais 
ku tin efekto positivo 
pa ku nos ekonomia. 
Huntu ku tur esakinan, 
eksportashon di muzik 
ta duna realse na imágen 
di Kòrsou den eksterior. 
Nos tin músikonan ku 
a 
haña 
rekonosementu 
importante den eksterior, 
manera Grammy awards. 
Komo parti di e trayekto, 
lo kombertí sentro di 
siudat Punda, Otrobanda, 
Pietermaai, Skalo, den un 
siudat di músika. Esaki lo 
kontribuí aun mas na atraé 
turista ku ta bishitá sentro 


di siudat djis pa disfrutá 
di e ambiente alegre, pero 
tambe nos hendenan lokal 
ku gusta muzik. Esaki ta 
trese un ambiente tantu di 
dia komo anochi den nos 
sentro di siudat. Dia 10 
di mei, Minister Cijntje 
ofisialmente a habri e 
ofisina pa sostené i eksportá 
muzik den e edifisio di 
Ministerio di Desaroyo 
Ekonómiko. 
Músikonan 
por drenta den kontakto 
ku e ofisina pa mas 
informashon na alvin@ 
curacaomusicoffice. 
com pa bira parti di e 
komunidat di whatsapp i 
haña tur informashon di 
servisionan ku e ofisina ta 
ofresé. 


W I L L E M S TA D 
-- 
Djaweps 
último 
direktiva di Federashon 
Futbòl Kòrsou (FFK) 
a risibí un di seis karta 
di FIFA, indikando ku 
no por trese kambio 
den 
e 
konstelashon 
aktual di direktiva ni 
pone elekshon nobo 
te na momentu ku e 
statutonan nobo keda 
kla. 
FIFA a suprayá tambe 
ku tur e atenshon i 
enfoke di FFK mester ta 
dirigí riba e statutonan 
nobo ku mester keda 
notariá fin di e luna di 
mei akí. Pa e motibu akí, 
direktiva di FFK a tuma 
e desishon unánime di 
kanselá e reunion ku 
tabata konvoká pa algun 
miembro di FFK dia 10 
di mei. 
Ta di lamentá ku 
konstantemente ta yag 
riba 
presidentenan 
di turno i ku a mara 
e 
kontinuashon 
di 
kampionato hubenil na 
e retiro di presidente di 
FFK, Ramiro GrifÏth, 


Mester evitá ku ta ekspulsá 
FFK di FIFA 
siendo e muchanan no 
tin nada di aber ku loke 
ta pasando. Mas aun, ku 
fin di luna akí e statuto 
nobo ta keda notariá i ku 
por yama un elekshon 
nobo den tur trankilidat. 
Pues direktiva no ta wak 
e ansha ku tin pa retirá un 
presidente den porta di un 
elekshon. Úniko kos ku 
por pensa, ta e polítika 
barata ku a bin ta práktika 
pa hopi aña kaba. 
Netamente e tipo di 
aktonan akí direktiva di 
FFK ke prevení, pa evitá 
posibel ekspulshon di e 
federashon for di FIFA 
i pèrdida di empleo di 
tur esnan ku ta laborá 
serka 
e 
federashon. 
Selekshon 
nashonal 
ku tin kompromisonan 
internashonal 
otro 
luna, tambe por keda 
perhudiká. 
P’esei, GrifÏth ta hasi 
un yamada na e miembro 
di e grupo chikí di 
miembro pa por fabor laga 
nos mantené trankilidat 
den nos organisashon i 
laga nos ban traha huntu 


pa bienestar di nos 
federashon. Fin di luna 
akí, ora ku e statuto 
nobo ta kla, lo yama 
un reunion pa ratifiká 
esaki i despues organisá 
un elekshon kaminda 
miembronan por skohe 
e kandidato ku nan ta 
haña mihó pa e puesto 
di presidente i direktiva. 
M i e n t r a s t a n t u , 
presidente di FFK ta 
hasi un petishon na 
tur 
hungadó, 
mayor 
i 
dirigentenan, 
pa 
laga e partidonan di 
kampionato 
hubenil 
tuma 
lugá 
den 
tur 
trankilidat, 
sin 
ku 
mester perhudiká nos 
muchanan. 
Direktiva 
ta trahando duru pa 
trese pas i trankilidat 
den e federashon i ta 
sigui hasi su máksimo 
esfuerso pa bala por 
kuminsá lora atrobe. 
Den e próksimo dianan 
lo sigui e desaroyonan 
di e organisashon di 
aserka 
p’asina 
evitá 
un ekspulshon di e 
federashon dor di FIFA. 

ARUBA 
DEPORTE 


KRALENDIJK -- E 
windsurfistanan di Boneiru 
a duna bon presentashon 
durante Aruba Hi-Winds 
di 8 pa 12 di mei. E 
windsurfistanan 
a 
logra 
konkistá vários medaya riba 
e último dia di e evento. 
Storm Nicolai a tuma e 
di dos lugá riba e último dia. 
El a hasi esaki nèt promé 


Bon prestashon di Boneiru na Aruba Hi-Winds 


ku Tycho Smits, un otro 
talento di Buenos Aires, a 
hasié. Ámbos windsurfista 
a kompetí den kategoria 7. 
Terance Seraus i Arxon 
Gomperts, a terminá banda 
di e podio, pero nan por a 
wak bèk riba un bon evento 
ku di sinku i di seis lugá. 
Na di seis lugá den e 
klasifikashon general di 


slalom, ta mira e promé 
Bonerianonan. 
Den 
kategoria 17, Bobbi-lynn 
De Jong, a bira di seis i 
asina e promé mucha muhé. 
No solamente Bobbi-lynn 
a gana den slalom pero e 
tabata tambe mihó den foil. 
Hermana Kit a keda na di 
dos lugá entre e muhénan. 
Un otro ruman muhé, lone 


de Jong, a bai ku bròns. Kit 
i Lone de Jong ta kompetí 
den kategoria di menor di 
15 aña. Pronto por atmirá 
e talentonan hóben den 


awanan di Boneiru. Di 
21 pa 25 di mei, nan ta 
partisipá den e kampionato 
di kopa mundial di PWA pa 
hóben. 


K R A L E N D I J K - 
-Kampionato 
futbòl 
veterano ta sigui ku hopi 
entusiasmo ku weganan na 
bon nivel, na nivel haltu. 
Awe nos ke duna atenshon 
na e posishon di e ekiponan 
den e kampionato. E ekipo 
di Champs ta na kabes di e 
kampionato. 


Tabla di Posishon. 
1. Champs 9 wega hungá 
8 ganá 0 pèrdí 1 empatá, 38 
gol na fabor 7 kontra, saldo 
gol 5, 25 punto. 


FC Champs na kabes futbòl veterano 


2. La Fama 9 wega 
hungá, 7 ganá 2 pèrdí, 0 
empatá, 21 gol na fabor 
7 kontra, saldo gol 14, 21 
punto. 
3. Deportivo 9 hungá, 4 
ganá 2 pèrdí, 3 empatá, 20 
gol na fabor, 
9 kontra, saldo gol 11, 
15 punto. 
4. Rincon Vets 9 wega 
hungá, 4 ganá 3 pèrdí 2 
empatá, 15 gol na fabor 
18 kontra, saldo gol -3,14 
punto. 
5. Hobon 9 hungá 3 ganá 


3 pèrdí, 3 wega empatá13 
gol na fabor 15 kontra, 
saldo gol -2, 12 punto. 
6. Tera Blanku 9 hungá 
3 ganá 3 pèrdí 3 empatá, 11 
gol na fabor 8 kontra, saldo 
gol 3, 12 punto. 
Ariba Perú 9 wega 
hungá, 1 ganá 8 pèrdí, 0 
wega empatá, 8 gol na 
fabor 33 kontra -25 gol, 3 
punto. 
Vets United 9 wega 
hungá 0 ganá 9 pèrdí, 0 
empatá gol na fabor 3, 32 
kontra, - 29 gol, 0 punto. 

KRALENDIJK -- E 
título di kampion di PSV 
den e divishon di honor 
na Hulanda no a eksaltá 
Hulanda solamente, pero 
Boneiru tambe. For di 
2022, Boneiru ta partner 
orguyoso di e prominente 
klup di futbòl PSV, anto 
e viktoria resien akí a 
trese kuné su bentahanan 
konsiderabel pa Boneiru. 
Komo partner di PSV, 
ta proyektá e logo di 
Boneiru prominentemente 
den Stadion Philips, ku e 
resultado di un eksposishon 
mas grandi pa e isla. 
E 
triunfo 
resien 
di PSV, a oumentá e 
sifranan di mirónes ku 
garantia, loke tambe ta 
amplia 
e 
posibilidatnan 
di eksposishon mas aya 
di Boneiru durante otro 


Triunfo di PSV komo kampion ta krea 
bentaha pa Boneiru tambe 


weganan di PSV, entre 
nan den e Liga di UEFA 
Champions. 
E kolaborashon entre 
Boneiru ku PSV, ta algu ku 
na 2022 e eks diputadonan 
Hennyson 
Thielman 
i 
James Kroon, a regla. 
Na Eindhoven a seya e 
akuerdo pa ámbos partido 
ku originalmente a firma 
pa dos aña, na luna di yüni 
2022. Ya kaba e frutanan di 
e akuerdo akí a bira visibel, 
entre nan dos kampamentu 
di entrenamentu organisá 
pa PSV na Boneiru, ku 
partisipashon di mas ku 
sentenáres 
di 
hóben 
a 
partisipá. 
Alabes a organisá un 
mishon 
empresarial 
na 
Boneiru ku partisipashon di 
diferente empresa partner di 
PSV ku a biaha pa Boneiru 


pa tuma parti na esaki na 
Boneiru. 
Loke ta parti di e akuerdo 
tambe, ta ku PSV lo mester 


bin ku su ekipo i hunga 
kontra un ekipo di Boneiru 
den un wega amistoso. E 
dos anterior mandatarionan 


Kroon i Thielman ta manda 
felisitashon 
kaloroso 
pa PSV ku nan título di 
kampion. 


